open-index/open-wikipedia-markdown huggingface dataset:
வில்லியம் ஆதோரன் இலூயிசு

**சர் வில்லியம் ஆதோரன் இலூயிசு**, *(Sir William Hawthorne Lewis)*(29 சூன் 1888-19 அக்டோபர் 1970) என்பவர் இந்திய ஆட்சிப் பணி உறுப்பினராக இருந்தவர் ஆவார். இவர் 1941 முதல் 1946 வரை ஒடிசாவின் ஆளுநராகப் பணியாற்றினார்.

கேம்பிரிட்ஜ், கான்வில் மற்றும் கயசு கல்லூரியில் கல்வி பயின்ற லூயிசு, 1911ஆம் ஆண்டில் இந்திய ஆட்சிப் பணியில் சேர்ந்தார்.

1946ஆம் ஆண்டில் ஈராக்குது அணைக்கு இவர் அடிக்கல் நாட்டினார். 

## மேற்கோள்கள்

## வெளி இணைப்புகள்

* Portraits of Sir (William) Hawthorne Lewisஇல்தேசிய உருவப்படக் காட்சியகம், லண்டன்

பகுப்பு:1970 இறப்புகள்
பகுப்பு:1888 பிறப்புகள்
பகுப்பு:ஒடிசா ஆளுநர்கள்
பாலையம்பட்டி

**பாலையம்பட்டி** அல்லது "பாளையம்பட்டி" என்பது இந்தியா தமிழ்நாடு மாநிலத்தின் விருதுநகர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 123.12 மீ. உயரத்தில், () என்ற புவியியல் ஆள்கூறுகள் கொண்டு பாலையம்பட்டி அமையப் பெற்றுள்ளது.

## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின் அடிப்படையில், பாலையம்பட்டி ஊரின் மொத்த மக்கள்தொகை 18,576 பேர் ஆகும்.
## அரண்மனை மண்டபம்
இராமநாதபுரம் சமசுதானத்திலிருந்த 14 ஜமீன்களில் ஒன்றான பாலையம்பட்டி ஜமீன் (முன்பு ஒரு பாளையத்திற்குத் தலைமையிடமாக இப்பகுதி இருந்ததால் பாளையம்பட்டி என்று அழைக்கப்பட்டது) அரண்மனை மண்டபம் ஒன்றைக் கொண்டிருந்தது. பிற்காலத்தில், பல ஆண்டுகளாக இந்த அரண்மனை மண்டபம் சிதிலமடைந்து இருந்ததால், சுமார் ரூ.2 கோடி செலவில் இப்போது புனரமைக்கப்பட்டு பழமை மாறாமல் உள்ளது.
## சமயம்
### இந்துக் கோயில்
தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் ஆயிர வைசிய காசுக்கார செட்டி நீராவி விசுவநாத சுவாமி கோயில் என்ற சிவன் கோயில் ஒன்று பாலையம்பட்டி ஊரில் அமைந்துள்ளது.
## அரசியல்
பாலையம்பட்டி பகுதியானது, அருப்புக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
## மேற்கோள்கள்

பகுப்பு:விருதுநகர் மாவட்டத்திலுள்ள ஊர்களும் நகரங்களும்
திபெத்திய உப்புக்கொத்தி

**திபெத்திய உப்புக்கொத்தி** என்பது **[[உப்புக்கொத்தி|உப்புக்கொத்திப்]]** (*அனார்சின்கசு அட்ரிப்ரான்சு*) பறவைக் குடும்பத்தினைச் சேர்ந்த ஒரு சிறிய பறவையாகும். இது பாமிர் மலைகள், தியான் சான், திபெத்திய பீடபூமி, தெற்கு மங்கோலியா, கிழக்கு தென்னாப்பிரிக்கா, தெற்கு, கிழக்கு, தென்கிழக்கு ஆசியா குளிர்காலத்தில் இனப்பெருக்கம் செய்கிறது.

இது முன்பு சைபீரிய (சின்ன உப்புக்கொத்தி) சிற்றினத்துடன் குறிப்பிட்டதாகக் கருதப்பட்டது. மேலும் மூன்று இது துணையினங்களை உள்ளடக்கியது. இவை: திபெத்தில் இனப்பெருக்கம் செய்யும் *அ. அ. அட்ரிப்ரான்சு*, பாமிர் மலைகளில் இனப்பெருக்கம் செய்யும் *அ. ஆ பாமினென்சிசு*, கிங்காயில் இனப்பெருக்கம் செய்யும் *அ. ஆ. சுகேஃபெரி* ஆகும்.

2022ஆம் ஆண்டில் வெளியிடப்பட்ட ஓர் ஆய்வில், சின்ன உப்புக்கொத்தி, "*மங்கோலசு*" குழு பெரிய மணல் உப்புக்கொத்தியின் சகோதரக் குழு என்றும், "அட்ரிஃப்ரான்கள்" குழு இவற்றின் சகோதர குழுவாகவும் உள்ளது என்றும் முன்மொழியப்பட்டது. எனவே சின்ன உப்புக்கொத்தி வகைப்பாட்டியலில் பிரிவுத் தேவைப்பட்டது. வகைப்பாட்டியலானார்கள் இவற்றுக்குப் புதிய விலங்கியல் பெயரினைப் பொதுவான ஆங்கிலப் பெயருடன் பரிந்துரைத்தனர்.

* சைபீரிய உப்புக்கொத்தி (*அனார்சின்கசு மங்கோலசு*) *அ. ம. மங்கோலசு, அ. ம இசுடிக்மன்னி*
* திபெத்திய உப்புக்கொத்தி  (*அனார்சின்கசு அட்ரிபிரான்சு)* *அ. அ. அட்ரிபிரான்சு, அ. அ பாமினென்சிசு,  அ. அ இசுகேபெரி* 
* பாலைவன உப்புக்கொத்தி  (*அனார்சின்கசு லெசுனுலால்டி*) தற்போது மணல் உப்புக்கொத்தி

பன்னாட்டுப் பறவையியல் நிபுணர்கள் சங்கம் 2023ஆம் ஆண்டில் சின்ன உப்புக்கொத்தி வகைபிரித்தல், மறுபெயரை ஏற்றுக்கொண்டது. திபெத்திய உப்புக்கொத்தியினை ஒரு முழு சிற்றினமாக நிலைநிறுத்தியது.

## மேற்கோள்கள்

பகுப்பு:சீனப் பறவைகள்
பகுப்பு:ஆப்பிரிக்கப் பறவைகள்
பகுப்பு:ஆசியப் பறவைகள்
காயாநகர்

**காயாநகர்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குக் கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
வடகோவை

**வடகோவை** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கோயம்புத்தூரிலுள்ள ஒரு நகரப் பகுதியாகும்.
## அமைவிடம்
கடல் மட்டத்திலிருந்து சுமார் 452.44 மீ. உயரத்தில், () என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் வடகோவை அமையப் பெற்றுள்ளது.

## போக்குவரத்து
பல ஊர்களுக்கும் போக்குவரத்தை எளிதாக்கும் வடகோவையின் சிந்தாமணி சாலைச் சந்திப்பில் உலக உருண்டையைத் தாங்கும் மனித சிலை ஒன்று மரத்தால் நிறுவப்பட்டு, மக்களைக் கவரும் வகையில் உள்ளது.
### தொடருந்து நிலையம்
இரண்டு நடைமேடைகளைக் கொண்ட கோயம்புத்தூர் வடக்கு சந்திப்பு தொடருந்து நிலையம் வடகோவையில் அமைந்துள்ளது. வடகோவை தொடருந்து நிலையத்தில், இவ்வழித்தடத்தில் பயணிக்கும் தொடருந்துகளில் பெரும்பாலானவை நின்று செல்கின்றன. மேலும், இந்த தொடருந்து நிலையத்திலிருந்தும் சில இரயில்கள் கிளம்புகின்றன.
## சமயம்
### இந்துக் கோயில்கள்
வடகோவையில் ஐயப்ப சுவாமி கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற சித்தி விநாயகர் கோயில் என்ற பிள்ளையார் கோயில் ஒன்றும் வடகோவையில் அமைந்துள்ளது.

## மேற்கோள்கள்

பகுப்பு:கோயம்புத்தூர்
பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
சந்திரநாத் பாசு

**சந்திரநாத் பாசு** (*Chandranath Basu* (1844–1910)இந்திய இலக்கியவாதியும், உறுதியான இந்துவும் ஆவார்.சந்திரநாத் பாசு இந்துத்துவா எனும் சொல்லை முதலில் அறிமுகப்படுத்திவர்.
 மேலும் வங்காளத்தில் பொருளாதாரம் மற்றும் இந்திய தேசியவாதத்தின் முன்னோடியாக சந்திரநாத் கருதப்படுகிறார்.

## இளமை & கல்வி
வங்காளத்தின் ஹூக்ளி மாவட்டத்தில் உள்ள கைகலா கிராமத்தில் 31 ஆகஸ்டு 1844 அன்று சீதாநாத் பாசு என்பவருக்கு சந்திரநாத் பாசு பிறந்தார். பள்ளிக் கல்வியை முடித்த சந்திரநாத் பாசு கொல்கத்தா மாநிலப் பல்கலைக்கழகத்தில் இளங்கலை பட்டப் படிப்பை  (1862–1865) முடித்தார். 1866ல் வரலாறு பாடத்தில் முதுநிலை பட்டப் படிப்பை முடித்து, பின் இளநிலை சட்டப் படிப்பில் தேர்ச்சி பெற்றார்.
## தொழில்
டாக்காவில் துணை நீதிபதியாக பணியாற்றிய சந்திரநாத் பாசு, பின் நிரந்தரமாக கொல்கத்தாவில் வங்காள நூலகத்தில் நூலகராக பணியாற்றினார். 1877ல் வங்காள மாகாண அரசில்  அதிகாரப்பூர்வமாக மொழிபெயர்ப்பாளராக பணியில் சேர்ந்து, அதே பணியில் 1904ல் பணி ஓய்வு பெற்றார். பின்னர் சில ஆண்டுகள் ஜெய்பூர் கல்வியியல் கல்லூரியின் முதல்வராகவும், வங்காள சாகித்திய பரிஷத்தின் தற்காலிகத் துணைத் தலைவராகவும் பணியாற்றினார்.  
## செயல்பாடுகள்
### துவக்காலப் படைப்புகள்
1857 சிப்பாய் கிளர்ச்சி குறித்து *புகழ் பெற்ற புரட்சி* (Glorious Revolution) எனும் தலைப்பில் ஆங்கில மொழியில் நூல் எழுதினார்.
### பசுபதி சம்வாதம்
*பசுபதி சம்வாதம்* எனும் நூலை எழுதி வெளியிட்ட பிறகு சந்திரநாத் பாசு இந்து சமூகத்தில் நன்கு அறியப்பட்டார். இவர் கிறிஸ்தவ மற்றும் பிரம்ம சமாஜம் அறிஞர்களுடன் இறையியல் விவாதங்களை தொடங்கினார். மேலும் இந்துக்கள் சமய சாஸ்திரங்களை கடுமையாகப் பின்பற்ற வேண்டும் என்று வாதிட்டார்.
### சாகுந்தல தத்துவம்
மகாகவி காளிதாசரால் இயற்றப்பட்ட அபிஞான சாகுந்தலம் எனும் நாடக நூலை ஒற்றி சந்திரநாத் பாசுவின் பெரிய படைப்பான *சாகுந்தல தத்துவம்* எனும் ஒப்பீட்டு ஆய்வு நூல்,  இந்துத்துவா விழுமியங்களைக் கண்டறிய முயன்று மகத்தான வெற்றியைப் பெற்றது. 
### இந்துத்துவா:இந்துக்களின் பழைமையான வரலாறு
சந்திரநாத் பாசுவின் முக்கியமான படைப்புகளில், 1892ல் எழுதிய  *இந்துத்துவா:இந்துக்களின் பழைமையான வரலாறு* ( *Hindutva--Hindur Prakrita Itihas*) எனும் நூல் எளிய மக்களிடையே  அத்வைத கோட்பாட்டை நிலைநிறுத்துவதாகும். 
## குறிப்புகள்

## மேற்கோள்கள்

பகுப்பு:1844 பிறப்புகள்
பகுப்பு:1910 இறப்புகள்
பகுப்பு:வங்காள எழுத்தாளர்கள்
பகுப்பு:இந்து சமய எழுத்தாளர்கள்
பகுப்பு:வங்காள மக்கள்
இந்தோனேசிய பிரதமர்

**இந்தோனேசிய பிரதமர்** (ஆங்கிலம்: *Prime Minister of Indonesia*; இந்தோனேசியம்: *Perdana Menteri Indonesia*) என்பது இந்தோனேசியாவில் 1945 முதல் 1966 வரை செயல்பாட்டில் இருந்த ஓர் அரசியல் பதவி ஆகும்.

அந்தக் காலகட்டத்தில், இந்தோனேசிய பிரதமர் என்பவர் இந்தோனேசிய அமைச்சரவையின் பொறுப்பாளராக இருந்தார். இந்தோனேசிய அமைச்சரவை என்பது இந்தோனேசிய மக்களவை மற்றும் இந்தோனேசிய அதிபர் எனும் இந்தோனேசிய அரசாங்கத்தின் மூன்று பிரிவுகளில் ஒன்றாகும்.

சுகார்னோவின் 1959-ஆம் ஆண்டு தீர்ப்பாணையைத் தொடர்ந்து *(President Sukarno's 1959 Decree),* 1959-ஆம் ஆண்டு தொடங்கி; 1966-ஆம் ஆண்டு வரை; அதிபர் சுகார்னோ தொடர்ந்து இந்தோனேசியாவின் பிரதமராகப் பொறுப்பு வகித்து வந்தார்.

## பொது

18 ஆகத்து 1945 அன்று, விடுதலை நாள் அறிவிப்பிற்குப் பின்னர் ஒரு நாள் கழித்து, சுகார்னோ அதிபராக நியமிக்கப்பட்டார்; மற்றும் 1945 இந்தோனேசியாவின் அரசியலமைப்பு நடைமுறைக்கு வந்தது. 

அதில் இந்தோனேசியா ஓர் அதிபர் முறையைச் சுற்றி கட்டமைக்கப்பட்டது என்று கூறப்பட்டது; எனவே, ஒரு பிரதமருக்கான அதிகாரம் அரசியலமைப்பில் எதுவும் இல்லை; அமைச்சரவை என்பது நேரடியாக அதிபரின் பொறுப்பின் கீழ் வருகிறது எனவும் உறுதிப்படுத்தப்பட்டது.

### துணை அதிபரின் தீர்ப்பாணை

இருப்பினும், இந்தோனேசிய துணை அதிபரின் எண்.எக்ஸ் *(Vice-Presidential Edict No.X)* தீர்ப்பாணையைத் தொடர்ந்து, 1945 நவம்பர் 11 அன்று, இந்தோனேசிய மத்திய தேசியக் குழு *(Central Indonesian National Committee)*; *(Komite Nasional Indonesia Pusat)* (**KNIP**) ஒரு தற்காலிக அமைச்சரவைக்குப் பொறுப்பேற்றது.

இதைத் தொடர்ந்து, அமைச்சரவை நீக்கம் செய்யப்பட்டது. இருப்பினும், சுத்தான் சாரீர் முதல் பிரதமராக வருமாறு கேட்டுக் கொள்ளப்பட்டார். அவர் தன் சொந்த அமைச்சரவையைத் தேர்ந்தெடுக்க அனுமதி வழங்கினால் மட்டுமே பிரதமர் பதவியை ஏற்கத் தயார் என ஒப்புதல் தெரிவித்தார். புதிய அமைச்சரவை 1945 நவம்பர் 14 அன்று அறிவிக்கப்பட்டது. 

### உட்பூசல்கள்

உள்நாட்டு அரசியல் பூசல்கள் காரணமாக 1946 மார்ச் 28 அன்று சுத்தான் சாரீர் பதவி துறப்பு செய்தார். ஆனாலும் அடுத்த அமைச்சரவையை அமைக்குமாறு சுத்தான் சாரீர் கேட்டுக் கொள்ளப்பட்டார். அந்த அமைச்சரவை 1946 அக்டோபரில் சரிந்தது. இருப்பினும் மீண்டும், புதிய அமைச்சரவையில் பிரதமராகத் தொடர சுத்தான் சாரீர் ஒப்புக்கொண்டார். இறுதியாக, உட்பூசல்கள் காரணமாக சுத்தான் சாரீர் 1947 சூன் 27 அன்று பதவி துறப்பு செய்தார்.

அவருக்குப் பதிலாக அமீர் சஜாரிபுடின் *(Amir Sjarifuddin)* என்பவர் புதிய பிரதமராக நியமிக்கப்பட்டார்; மேலும் சுத்தான் சாரீர் ஐக்கிய நாடுகள் அவையில் இந்தோனேசியப் பிரதிநிதியாக நியமிக்கப்பட்டார். இந்தோனேசிய பிரதமர் பதவி 25 சூலை 1966-இல் நிரந்தரமாகக் கலைக்கப்பட்டது.

## மேற்கோள்கள்

## சான்றுகள்

* 
* 
*
* 
* 
* 

## வெளி இணைப்புகள்

* 1945 Constitution 
* Provisional Constitution 
* Amended 1945 Constitution

பகுப்பு:இந்தோனேசிய அரசு
பகுப்பு:அரசுத்தலைவர்கள்
தேசிய நெடுஞ்சாலை 218 (இந்தியா)

**தேசிய நெடுஞ்சாலை 218** (*National Highway 218 (India)*) பொதுவாக **தே. நெ. 218** எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். இது தேசிய நெடுஞ்சாலை 18-இன் இரண்டாம் நிலை பாதையாகும். தேசிய நெடுஞ்சாலை 218 இந்தியாவின் மேற்கு வங்காளம், சார்க்கண்டு மாநிலங்கள் வழியாகச் செல்கிறது.

## வழித்தடம்
தேசிய நெடுஞ்சாலை 218 மேற்கு வங்கம், சார்க்கண்டு மாநிலங்களில் உள்ள புருலியா, சந்தக்யாரி, ஜாரியா, தன்பாத் ஆகியவற்றை இணைக்கிறது. சந்தன்கியாரிக்கும் புருலியாவுக்கும் இடையில் ஒரு நகரமாக வளரும் ஒரு சிறிய கிராமம் நவ்திகா.

## சந்திப்புகள்
:  புருலியா அருகே முனையம்
:  தன்பாத் அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 218

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 516இ (இந்தியா)

**தேசிய நெடுஞ்சாலை 516இ** (*National Highway 516C (India)*) பொதுவாக தே. நெ. 516இ என்று அழைக்கப்படுகிறது. இது இந்தியாவின் ஆந்திரப் பிரதேச மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 16-இன் இரண்டாம் நிலை பாதையாகும். 

## மேலும் காண்க

* தேசிய நெடுஞ்சாலை வளர்ச்சி திட்டம் 

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் தே. நெ. 516இ

பகுப்பு:இந்திய தேசிய நெடுஞ்சாலைகள்
சாபாவரம் மண்டல்

**சாபாவரம் மண்டல்** (*Sabbavaram mandal*) என்பது இந்தியாவின் ஆந்திரப் பிரதேச மாநிலத்தில் உள்ள அனகாபள்ளி மாவட்டத்தில் உள்ள ஒரு மண்டல் ஆகும்.

இம்மண்டலத்தில் மூன்று பல்கலைக்கழகங்கள் உள்ளன.

* தாமோதரம் சஞ்சீவையா தேசியச் சட்டப் பல்கலைக்கழகம்
* இந்தியப் பெட்ரோலியம், எரிசக்தி நிறுவனம்
* இந்திய கடல்சார் பல்கலைக்கழகம், விசாகப்பட்டினம்

சாபாவரம் சராசரியாக கடல் மட்டத்திலிருந்து 20 மீட்டர் (66அடி) உயரத்திலுள்ளது.

## சாபாவரம் மண்டலத்தில் உள்ள கிராமங்களின் பட்டியல்

* அம்ருதாபுரம்
* அண்டகப்பள்ளி
* அரிபகா
* அசகப்பள்ளி
* அய்யன்பாலம்
* பங்கரம்மாபாலம்
* படாஜங்கலாபாலம்
* போடுவாளாசா
* சிந்தலா அக்ராகரம்
* தோங்கலா மாரி சீதாராம்புரம்
* எல்லுப்பி
* எருகுணைடுப்பாளம்
* காளி பீமாவரம்
* கங்காவரம்
* கோட்டிவாடா
* குல்லெபள்ளி
* இருவாடா
* லாகிசெட்டிபாலாம்
* மொகளிபுரம்
* நல்லரேகுபாலேம்
* நரபாத்
* பைடிவாடா
* பைடிவாடா அக்ராகாரம்
* ராயபுரா அக்ராகாரம்
* சப்பாவரம்-கொல்லாலபாலம்
* சப் பவர்ம அக்ராகரம்-சப் பவ்ரமம்
* தெக்கலிப்பாலம்
* வாங்காளி
* வேதுள்ளநரவ
* விப்பாக அக்ராகாரம்

## மேற்கோள்கள்

பகுப்பு:Coordinates on Wikidata
பகுப்பு:அனகாபள்ளி மாவட்டம்
பசந்த குமார் பிஸ்வாஸ்

**பசந்த குமார் பிஸ்வாஸ்** (*Basanta Kumar Biswas*) (6 பிப்ரவரி 1895-11 மே 1915) யுகாந்தர் குழுவில் ஈடுபட்ட ஒரு இந்திய சுதந்திர சார்பு ஆர்வலர் ஆவார். பிரித்தானிய இந்தியாவின் வைஸ்ராயாக இருந்த ஹார்டிங் பிரபுவை 1912இல் கொல்ல முயற்சி செய்த, தில்லி-இலாகூர் சதி வழக்கில் தொடர்புடையவர். 

வங்காளம் மற்றும் இந்திய நாட்டின் ஆரம்பகால சுதந்திர சார்பு ஆர்வலர்களில் பிஸ்வாசும் ஒருவர். வெடிகுண்டு தயாரிப்பில் நிபுணராக இருந்த இவர், யுகாந்தர் இயக்கத்தின் தலைவர்களான அமரேந்திரநாத் சட்டோபாத்யாயா மற்றும் ராஷ் பிஹாரி போஸ் ஆகியோரால் புரட்சிகர இயக்கத்தில் வழிநடத்தப்பட்டார்.

## மேற்கோள்கள்

## வெள் இணைப்புகள்
* Biography
* The Tribune article
* [நூற்றாண்டு பிரித்தானிய இந்தியாவில் தூக்கிலிடப்பட்டவர்](https://web.archive.org/web/20060529165624/http://www.aicc.org.in/india%E2%80

[[பகுப்பு:20-ஆம்)]
பகுப்பு:1915 இறப்புகள்
பகுப்பு:1895 பிறப்புகள்
பகுப்பு:இந்திய விடுதலைப் போராட்ட வீரர்கள்
தேசிய நெடுஞ்சாலை 716ஆ (இந்தியா)

**தேசிய நெடுஞ்சாலை 716ஆ (இந்தியா)** (*National Highway 716B (India)*) என்பது சித்தூர்-தச்சூர் நெடுஞ்சாலை, புதிதாக தே. நெ. 716ஆ என எண்ணிடப்பட்ட, இந்தியாவில் கட்டுமானத்தில் உள்ள 117 கிலோமீட்டர் (73 மைல்) நீளமுள்ள பசுமை வழி நெடுஞ்சாலை ஆகும். இந்த நெடுஞ்சாலை பாரத்மாலா பரியோஜனா திட்டத்தின் ஒரு பகுதியாக சித்தூர் அருகே கீனதம்பள்ளியில் தொடங்கி தமிழ்நாட்டில் சென்னை அருகே பொன்னேரி தட்சூரில் முடிவடையும்.

## நிலை புதுப்பிப்புகள்

* பிப்ரவரி 2019: சில கிராமங்களில் விவசாயிகள் நிலம் கையகப்படுத்துவதற்கு எதிர்ப்பு.
* ஆகத்து 2020: விரைவுச் சாலையை நிறைவு செய்வதற்கான இலக்கு தேதி மார்ச் 2024 என நிர்ணயிக்கப்பட்டுள்ளது.
* மார்ச் 2024: விவசாயிகளின் போராட்டத்தால் கட்டுமானப் பணிகள் தொடங்கப்படவில்லை

## மேலும் காண்க

* சென்னை-பெங்களூரு விரைவுச்சாலை
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
பகுப்பு:தமிழ்நாட்டில் சாலைகள்
அமீர் சந்த் பம்ப்வால்

**அமீர் சந்த் பம்ப்வால்** (*Amir Chand Bombwal*) (8 ஆகஸ்ட் 1893 - 10 பிப்ரவரி 1972) பஞ்சாபில் பிறந்த இந்திய விடுதலை இயக்கப் போராளியாவார். பிரித்தானிய இந்தியாவின் வடமேற்கு எல்லைப்புற மாகாணமான கைபர் பக்துன்வா மாகாணத்தின் பெசாவரில் இந்திய தேசிய காங்கிரசு கட்சியின் தலைவராக இருந்தார். எல்லை காந்தி என அழைக்கப்பட்ட கான் அப்துல் கப்பார் கானுக்கு  நெருங்கிய கூட்டாளியும் ஆவார். மேலும் இவர், *தி பிரன்டியர் மெயில்* என்ற வாராந்திர செய்தித்தாளின் நிறுவனராகவும் அதன் ஆசிரியராகவும், மற்றும் வெளியீட்டாளராகவும் இருந்தார். 

## பணிகள்

1907 மற்றும் 1911 க்கு இடையில் அலகாபாத்திலிருந்த பாரத் மாதா சங்கத்தால் வெளியிடப்பட்ட குறுகிய கால உருது மொழி சுவராஜ்ய வாராந்திர செய்தித்தாளின் கடைசி ஆசிரியராக பம்ப்வால் இருந்தார். இந்த செய்தித்தாள் பிரித்தானிய ஆட்சிக்கு எதிராக கடுமையான பிரச்சாரத்தைத் தொடர்ந்து நடத்தி வந்தது. இந்திய தேசிய காங்கிரசு கட்சியின் தீவிர உறுப்பினராக இருந்த இவர், ஒத்துழையாமை இயக்கத்தில் பங்கேற்றதற்காக சிறையில் அடைக்கப்பட்டார்.  
[thumb| [பிரித்தானிய இந்தியாவின் மாகாணங்களும், ஆட்சிப் பகுதிகளும்|பிரித்தானிய இந்தியாவின் வடமேற்கு எல்லைப்புற மாகாணத்தில் ஒத்துழையாமை இயக்கம் தொடர்பாக, மூன்று ஆண்டுகள் கடுமையான சிறைத்தண்டனை அனுபவித்து வரும் பண்டிட் அமீர் சந்த் பம்ப்வாலின் இந்த புகைப்படம் பெஷாவர் மத்திய சிறையில் இருந்து முல்தான் மத்திய சிறைக்கு மாற்றப்பட்ட பின்னர் எடுக்கப்பட்டது. கழுத்தில் எஃகு வளையம் சிறையில் உள்ள கைதிகளின் வரிசை எண் "884", பிரிவு "40", மற்றும் சிறைக் காலம் 3 வருடம் எனக் காட்டுகிறது.]]
சிறையில் இருந்து விடுவிக்கப்பட்ட பிறகு, 1924 கோஹாட் கலவரத்தில் அகதிகளுக்கும் பாதிக்கப்பட்டவர்களுக்கும் மறுவாழ்வு அளிக்க அங்கு பணியாற்றினார். கலவரத்தால் பாதிக்கப்பட்டவர்களுக்கு இவர் செய்த சேவைக்காக காந்தி இவரைப் பாராட்டினார்.
thumb|பண்டிட் அமீர் சந்த் பம்ப்வால், 1946
இந்தியப் பிரிவினைக்குப் பிறகு, கான் அப்துல் கப்பார் கான் மற்றும் கான் அப்துல் ஜபார் கான்ஆகியோருடன் இவரும் குற்றச்சாட்டுகள் ஏதுமில்லாமல் கைது செய்யப்பட்டார். அனைவரும் பெசாவர் மத்திய சிறையில் அடைக்கப்பட்டனர். முகம்மது அலி ஜின்னா இறந்த பிறகு, இவர்களுடன் நட்புடன் இருந்த லியாகத் அலி கான் இவர்களை சிறையிலிருந்து விடுவிக்க உதவினார். மேலும் 1948 ஆம் ஆண்டில் பாம்ப்வால்  இந்திய-பாகித்தான் போரின் போர்நிறுத்தக் குழுவில் இந்தியா  வந்தார்.

பிரிவினைக்குப் பிறகு, இவர் இந்தியாவின் தேராதூனில் குடியேறினார். அங்கிருந்து *தி பிரன்டியர் மெயில்* என்ற செய்தித்தாளை வெளியிட்டார். 

## மேற்கோள்கள்

பகுப்பு:1972 இறப்புகள்
பகுப்பு:1893 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
தேசிய நெடுஞ்சாலை 217 (இந்தியா)

**தேசிய நெடுஞ்சாலை 217** (*National Highway 217 (India)*) பொதுவாக **தெ. நெ. 217** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முன்பு தேசிய நெடுஞ்சாலைகள் 51, 62-இன் ஒரு பகுதியாக இருந்தது. இது தேசிய நெடுஞ்சாலை 17-இன் இரண்டாம் நிலை பாதையாகும். தேசிய நெடுஞ்சாலை-217 இந்தியாவின் அசாம், மேகாலயா மாநிலங்கள் வழியாகச் செல்கிறது.

## வழித்தடம்
தே. நெ. 217 இந்தியாவின் அசாம், மேகாலயா மாநிலங்களில் உள்ள பைகான், துரா, தாலு, பாக்மாரா, ரோங்ஜெங், டாம்ரா, துத்னோய் நகரங்களை இணைக்கிறது.

## சந்திப்புகள்
:  பைகான் அருகே  முனையம்.
:  துரா அருகே
:  கீழ் நெங்க்ரா அருகே
:  துத்னோய் அருகே  முனையம்.

## வரலாறு
2021ஆம் ஆண்டில், *சைர்டோடாக்டிலசு கார்சுடிகோலசு* என்ற புதிய பல்லிச் சிற்றினம் இந்த நெடுஞ்சாலையில் கண்டுபிடிக்கப்பட்டது.

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 217

பகுப்பு:இந்திய தேசிய நெடுஞ்சாலைகள்
பெ. சண்முகம்

**பெருவளநல்லூர். சண்முகம்** என்பதை சுருக்கமாக "பெ. சண்முகம் " (*P. Shanmugam*) (பிறப்பு:06. ஆகத்து 1960).என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் 5 சனவரி 2025 அன்று இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார்.

பெ. சண்முகம் தமிழ்நாட்டின், திருச்சிராப்பள்ளி மாவட்டம், இலால்குடி வட்டம், பெருவளநல்லூர் சிற்றூரைச் சேர்ந்தவர். இவர் மாணவராக இருந்த காலத்தில் 18 வயதில் மார்க்சிய பொதுவுடமைக் கட்சியின் மாணவர் அமைப்பில் இணைந்தார். மார்க்சிய பொதுவுடைமைக் கட்சியின் செயற்குழு மற்றும் மத்திய குழு உறுப்பினராக பதவி வகித்து வருகிறார். மேலும் *தமிழ்நாடு மலைவாழ் மக்கள் சங்க* பொதுச்செயலாளர் பதவி வகித்து இருக்கிறார். மார்க்சிஸ்ட் கட்சி இளைஞர் அமைப்பு, விவசாய சங்க மாநில செயலாளர் போன்ற பதவிகளில் இருந்துள்ளார். வாச்சாத்தி வன்கொடுமை வழக்கை இறுதிவரை நடத்தியவராவார். இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக இருந்த க. பாலகிருஷ்ணனின் பதவிக் காலம் முடிந்ததையடுத்து, 5 சனவரி 2025 அன்று பெ. சண்முகம் கட்சியின் மாநிலச் செயலாளராக நியமிக்கப்பட்டார். 2023 ஆம் ஆண்டு தமிழ்நாடு அரசு பெ. சண்முகத்திற்கு அண்ணல் அம்பேத்கர் விருது வழங்கிச் சிறப்பித்தது.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:தமிழ்ப் பொதுவுடமைவாதிகள்
பகுப்பு:திருச்சி மாவட்ட மக்கள்
கிளைச்சாலை

thumb|380x380px|கிளைச்சாலை ஒன்று மூன்றாவது நகரினை எவ்வாறு இணைக்கிறது என்பதைக் காட்டும் வரைபடம்
**கிளைச்சாலை** (*Spur route*) என்பது ஒரு நீண்ட, மிக முக்கியமான சாலையான நெடுஞ்சாலை, மாநிலங்களுக்கு இடையேயான நெடுஞ்சாலை அல்லது எந்திரப் பாதையின் ஒரு கிளைச் சாலையாகும். ஒரு புறவழிச்சாலை அல்லது சுற்றுவழி கிளைப் பாதையாகக் கருதப்படுவதில்லை. ஏனெனில் இது பொதுவாக மற்றொரு அல்லது அதே பெரிய சாலையுடன் மீண்டும் இணைகிறது.

இந்தியத் தேசிய நெடுஞ்சாலைகள் முக்கிய தேசிய நெடுஞ்சாலைகளின் கிளைச்சாலை வழித்தடங்களை எழுத்து பின்னொட்டுகளுடன் குறிப்பிடுகிறது. எடுத்துக்காட்டாக, தேசிய நெடுஞ்சாலை 1 பல வழித்தடங்களைக் கொண்டுள்ளது. இதனைத் தேசிய நெடுஞ்சாலை 1அ, தேசிய நெடுஞ்சாலை 1ஆ, தேசிய நெடுஞ்சாலை 1இ, தேசிய நெடுஞ்சாலை 1ஈ எனப்படுறது. இதில் குறுகிய பாதை வெறும் 6 கிலோமீட்டர் (3.7 mi) நீளமுடையது (தே. நெ. 1இ). தேசிய நெடுஞ்சாலை கிளைச்சாலையில் மிக நீளமானது 663 கிலோமீட்டர் (412 mi) தூரமுடையது தே. நெ. 1அ. இந்த உந்துவிசை வழித்தடங்கள் அடிப்படையில் தாய் தேசிய நெடுஞ்சாலையிலிருந்து உருவாகினாலும். இவை இரண்டாம் நிலை நிலையில் மட்டுமல்ல, சில உந்துவிழி வழித்தடங்களையும் இந்தியாவின் முக்கிய நகரங்களையும் இணைக்கின்றன. உதாரணமாக, சம்மு காசுமீர் மாநிலத்தின் தலைநகரான சிறீ நகரினை தே. நெ. 1அ என்ற விரைவுச் சாலை பிற நகரங்களுடன் இணைக்கின்றது. இந்தியாவில் துறைமுகங்களை இணைக்க சில கிளைச்சாலைகள் பயன்படுத்தப்படுகின்றன. பாராதீப், இதன் முதன்மைச் சாலை, தேசிய நெடுஞ்சாலை 5 உடன் இணைக்கும் தேசிய நெடுஞ்சாலை 5அ-வினையும், தூத்துக்குடியினைத் தேசிய நெடுஞ்சாலை 7 உடன் இணைக்கும் தே. நெ. 7அ ஆகும்.

## மேலும் காண்க
* வட்டச் சாலை

## மேற்கோள்கள்

பகுப்பு:சாலைகள்
கோவில்குளம்

**கோவில்குளம்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்கு வடகிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
தேசிய நெடுஞ்சாலை 117அ (இந்தியா)

**தேசிய நெடுஞ்சாலை 117அ** (*National Highway 117A (India)*), பொதுவாக **தே. நெ. 117அ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 17-இன் ஒரு கிளைச்சாலையாகும். தேசிய நெடுஞ்சாலை 117அ இந்தியாவின் அசாம் மாநிலத்தின் வழியாகச் செல்கிறது.

## வழித்தடம்
பிலாசிபாரா-கோக்ரஜார்-கருபாசா.

## சந்திப்புகள்
:  பிலாசிபாரா அருகே  முனையம்
:  கருபாசாவுக்கு அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்

## வெளி இணைப்புகள்
* NH 117A on OpenStreetMap
புலம்ப்ரீ சட்டமன்றத் தொகுதி

**புலம்ப்ரீ சட்டமன்றத் தொகுதி** (Phulambri Assembly constituency) என்பது மேற்கத்திய இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜல்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். புலம்ப்ரீ, ஜால்னா மாவட்டத்தில் உள்ளது.

## சட்டப் பேரவை உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்


பகுப்பு:சத்திரபதி சம்பாஜிநகர் மாவட்டம்
பகுப்பு:மகாராட்டிர சட்டமன்றத் தொகுதிகள்
பிரமிட் தீவு

**பிரமிட் தீவு** (*Pyramid Island*) என்பது ஆப்பிரிக்கா கண்டத்தில் உள்ள கென்யாவில் உள்ள ஒரு தீவு ஆகும். இதன் மேற்கு முனையானது கென்யாவிற்கும் உகாண்டாவிற்கும் இடையிலான எல்லையை விக்டோரியா ஏரியில் 1 வது பாகைக்கு தெற்கே இணையாக வடக்கே வரையறுக்கப் பயன்படுகிறது. இது மிகிங்கோ தீவு, உசிங்கோ தீவு ஆகிய இரண்டு தீவுகளுக்கு அருகில் அமைந்துள்ளது. பிரமிட் மற்றும் உசிங்கோ தீவுகள் செங்குத்தானவையாகவும், மனித வசிப்பிடம் குறைவானவை  அல்லது இல்லை.  கென்யா-உகாண்டா எல்லை கென்யா காலனி மற்றும் பாதுகாப்பின் உத்தரவின்படி வரையறுக்கப்பட்டது (கவுன்சில் 1926 இல் எல்லைகள் ஆணை). 

விக்டோரியா ஏரியில் உகாண்டா மற்றும் கென்யாவின் எல்லையுடன் தொடர்புடைய மற்ற தீவுகளாக சும்பா, மகெட்டா, கிரிங்டி , இலெம்பா போன்ற தீவுகள் உள்ளன. இது ஐக்கிய இராச்சியத்தின் தேசிய ஆவணக் காப்பகத்தில் உள்ள காலனித்துவ அலுவலகத்தால் நடத்தப்பட்ட ஆய்வுகளில் காட்டப்பட்டுள்ளது.  மேலே உள்ள ஆவணங்கள் உகாண்டாவின் எல்லையானது சியோ ஆற்றின் முகத்துவாரத்திலிருந்து தென்மேற்கே நேர்கோட்டில் சும்பா தீவின் வடக்குப் புள்ளி வரை செல்கிறது என்று கூறுகிறது.  

## மேற்கோள்கள்

பகுப்பு:Coordinates on Wikidata
பகுப்பு:கென்யாவின் மக்கள் வசிக்காத தீவுகள்
தாமல்

**தாமல்** என்பது இந்தியா தமிழ்நாடு மாநிலத்தில் காஞ்சிபுரம் மாவட்டத்தின் காஞ்சிபுரம் வட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 130.35 மீ. உயரத்தில், () என்ற புவியியல் ஆள்கூறுகள் கொண்டு தாமல் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், தாமல் ஊரின் மொத்த மக்கள்தொகை 6,959 பேர் ஆகும். இதில் 3,455 பேர் ஆண்கள் மற்றும் 3,504 பேர் பெண்கள் ஆவர்.
## சமயம்
### இந்துக் கோயில்கள்
நரசிங்கேசர் கோயில் என்ற சிவன் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற வராகீசுவரர் கோயில் என்ற சிவன் கோயில் மற்றும் தாமோதரப் பெருமாள் கோயில் என்ற பெருமாள் கோயில் ஆகிய இந்துக் கோயில்கள் தாமல் ஊரில் அமைந்துள்ளன.
## நீர்நிலை
தாமல் ஊரில் தாமல் ஏரி என்ற நீர்நிலை ஒன்று உள்ளது.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
யானா ஆறு

**யானா ஆறு** (*Yana*), உருசியா நாட்டின் கிழக்கு சைபீரியாவில் அமைந்த  சகா மாகாணத்தின் சர்தாங் ஆறு மற்றும் துல்கலாக் ஆறுகளின் கூடுமிடமான *யானா-ஒய்மயாகோன்* மேட்டு நிலப்பகுதியில்  உற்பத்தியாகி, வடக்கில் உள்ள  லாப்டேவ் கடலில் கலக்கிறது. இதன் மேற்கில் லேனா ஆறும், கிழக்கில் இண்டிகிர்கா ஆறும் பாய்கிறது. இந்த ஆறு ஒய்மயாகோன் கிராமம் வழியாகப் பாய்கிறது.

 நீளம் கொண்ட யானா ஆற்றின் வடிநிலம்  பரப்பளவு கொண்டது. யானா ஆறு ஆண்டிற்கு சராசரியாக  அளவு நீரை வெளியேற்றுகிறது. யானா ஆற்றில் குறிப்பாக மே மற்றும் சூன் மாதங்களில் மட்டும்  (ஆற்றின் பனிக்கட்டிகள் உடைவதால்) நீர் பாய்கிறது. அக்டோபர் மாதம் முதல் மே மாதம் துவக்கம் வரை  யானா ஆற்று நீரின் மேற்புரம் உறைநிலைக்கு சென்று, பனிக்கட்டியாக மாறிவிடுகிறது.

யானா ஆற்றின் வடிநிலத்தில் ஏறத்தாழ 40,000 ஏரிகள் உள்ளது. யானா ஆற்றின் வடிநிலப்பகுதிகள்  நிலத்தடி உறைபனிகள் கொண்டதாகவும்; தூந்திரப் பகுதியாகவும், கூம்பு வடிவ குட்டை மரங்கள் கொண்டதாகவும் உள்ளது.

யானா ஆற்று வடிநிலப் பகுதிகளில் துருவப் பனிக்கட்டி கொண்டுள்ளது. குளிர்காலத்தில் இப்பகுதியின்  வெப்பம்  முதல்  வரை தாழ்ந்து விடுகிறது. 
## துணை ஆறுகள்
யானா ஆற்றின் துணை ஆறுகளாக வலது புறத்தில் அடைச்சா ஆரு, ஒல்டுசோ ஆறு, சர்தாங் ஆறு, மற்றும் அபிராபைட் ஆறுகளும், இடது புறத்தில் துல்கலலாக் ஆறு, பைதான்தாய் ஆறு, டைகாச் ஆறு மற்றும் பக்கி ஆறுகள் உள்ளது.
## இதனையும் காண்க
* ஒய்மயாகோன்
## மேற்கோள்கள்

## பொது மேற்கோள்கள்
*William Barr, Baron Eduard Von Toll's Last Expedition. Arctic, Sept 1980.
*Alexander von Bunge & Baron Eduard Von Toll, *The Expedition to the New Siberian Islands and the Jana country, equipped by the Imperial Academy of Sciences.* 1887.
பகுப்பு:உருசிய ஆறுகள்
பலேடியம்(II) பெர்குளோரேட்டு

**பலேடியம்(II) பெர்குளோரேட்டு** (*Palladium(II) perchlorate*) என்பது Pd(ClO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
டைகுளோரின் எக்சாக்சைடு, பலேடியம்(II) குளோரைடு ஆகிய சேர்மங்களைச் சேர்த்து வெற்றிடத்தில் 60 பாகை செல்சியசு வெப்பநிலையில் வினைபுரியச் செய்தால் பலேடியம்(II) பெர்குளோரேட்டு உருவாகும். வெளிர் பழுப்பு நிறத்தில் திடப்பொருளாக பலேடியம்(II) பெர்குளோரேட்டு காணப்படுகிறது:
:3 PdCl2 + 4 Cl2O6 → 3 Pd(ClO4)2 + 4 Cl2 

பலேடியம்(II) நைட்ரேட்டின் கரைசலுடன் பெர்குளோரிக் அமிலத்தைச் சேர்ப்பதன் மூலம் பலேடியம்(II) பெர்குளோரேட்டின் நீர் கரைசல்களை உருவாக்கலாம்.

## கட்டமைப்பு
திண்மநிலை நீரற்ற பல்லேடியம்(II) பெர்குளோரேட்டு, மத்திய பலேடியம் அணுவுடன் இணைக்கப்பட்ட ஒரு சோடி இருபல் பெர்குளோரேட்டு ஈந்தணைவிகளைக் கொண்டுள்ளது.:

## மேற்கோள்கள்

பகுப்பு:பலேடியம் சேர்மங்கள்
பகுப்பு:பெர்குளோரேட்டுகள்
பா. த. மிசுரா

படைப்பகுதித் தலைவர், **பால் தத் மிசுரா** (*B. D. Mishra*) இந்தியத் தரைப்படையின் ஓய்வுபெற்ற அதிகாரியும் தற்போது இலடாக்கின் துணைநிலை ஆளுநராகப் பதவி வகிப்பவரும் ஆவார். முன்னதாக அருணாச்சலப் பிரதேச ஆளுநர், மேகாலயா ஆளுநர், மிசோரம் ஆளுநர் பதவிகளை வகித்துள்ளார்.

## பணி
மிசுரா இந்தியத் தரைப்படையிலிருந்து 31 சூலை 1995 அன்று ஓய்வு பெற்றார். நிரந்தர வழக்கமான காலாட்படை அதிகாரியாக 17 திசம்பர் 1961 தொடங்கிய வாழ்க்கையிலிருந்து ஓய்வு பெற்றார். இவர் சூலை 20,1939 இல் பிறந்தார்.

1993 ஏப்ரல் 24 அன்று அமிர்தசரசில் உள்ள ராஜா சான்சி வானூர்தி நிலையத்தில் கடத்தப்பட்ட இந்தியன் விமானச்சேவை வானூர்தியினைத் தாக்கி, மீட்பு நடவடிக்கையை வெற்றிகரமாக நடத்திய கருப்பு படையின் தளபதியாக மிசுரா பணியாற்றியுள்ளார். இந்த நடவடிக்கையில் 124 பயணிகளும் வானூர்தி பணியாளர்கள் அனைவரும் எந்த உயிரிழப்பும் சேதமும் இல்லாமல் மீட்கப்பட்டனர். இந்தக் கடத்தல் நெருக்கடிக்கு முற்றுப்புள்ளி வைப்பதில் மிசுரா ஆற்றிய பங்கிற்குப் பிரதமரின் பாராட்டு கிடைத்தது.

## செயல்பாடுகள்
மிசுரா பல்வேறு போர்கள், இந்திய அணிக்காகச் செயல்பட்டு  பணியாற்றியுள்ளார்.

* இந்தியா மீது சீனாவின் தாக்குதல் (1962) 
* நாகாலாந்தில் நாகா கிளர்ச்சியாளர்களுக்கு எதிரான பணி (1963-1964) 
* சியால்கோட் பகுதியில் பாக்கித்தானுக்கு எதிராக (1965) 
* வங்காளதேச விடுதலையில் பாக்கித்தானுக்கு எதிராக (1971) 
* பூஞ்ச் பகுதியில் எல்லைக் கட்டுப்பாட்டுக் கோட்டில் பாக்கித்தானுக்கு எதிராக, பட்டாலியன் தளபதியாக (1979-1981) 
* இலங்கை யாழ்ப்பாணத்திலும், வவுனியா, திருக்கோணமலை இந்திய அமைதி காக்கும் படை முன்னணிப் படைப்பிரிவு தளபதியாக விடுதலைப்புலிகளுக்கு எதிராக (1987-1988) 
* சம்மு-காசுமீர், பஞ்சாப் பயங்கரவாதிகளுக்கு எதிராக, என். எஸ். ஜி படைத் தளபதியாக
* கார்கில் போரில் தன்னார்வத் தொண்டு, ஓய்வு பெற்ற பிறகு

பயங்கரவாத எதிர்ப்பு நடவடிக்கைகளில் துணிச்சலான இவருடைய பங்களிப்பிற்காக இவர் பாராட்டைப் பெற்றுள்ளார்.

## கல்வி
மிசுரா அலகாபாத் பல்கலைக்கழகத்தில் முதுகலைப் பட்டமும், சென்னைப் பல்கலைக்கழகத்தில் முதுநிலை அறிவியல் பட்டமும், குவாலியர் சிவாஜி பல்கலைக்கழகத்தில் முனைவர் பட்டமும் பெற்றுள்ளார். மோவில் உள்ள போர்க் கல்லூரி, வெலிங்டனில் உள்ள இராணுவ அதிகாரிகளுக்கான கல்லூரியில் ஐந்து ஆண்டு முதுநிலை, பட்டதாரி நிலை கற்பித்தல் அனுபவம் பெற்றுள்ளார். இவர் முதுநிலை சட்டப் பட்டமும் பெற்றுள்ளார். தில்லி பல்கலைக்கழகத்தில் இளநிலைச் சட்டப் பட்டம் பெற்றார்.

## இராணுவ விருதுகள்

## மேற்கோள்கள்

## வெளி இணைப்புகள்

* அருணாச்சலப் பிரதேச அரசு வலைத்தளத்திலிருந்து அதிகாரப்பூர்வ சுயவிவரம்

பகுப்பு:வாழும் மக்கள்
பகுப்பு:1939 பிறப்புகள்
பகுப்பு:இந்தியப் படைத்துறையினர்
பகுப்பு:அருணாச்சலப் பிரதேச ஆளுநர்கள்
மலபார் தமிழ்

**மலபார் தமிழ்** (*Lingua Malabar Tamul* or simply *Malabar Tamil*) என்பது தமிழின் ஒரு மாறுபட்ட வடிவமாகும்.  ஐரோப்பிய மறைபணியாளர்கள் கேரள மாநிலத்தின் தெற்கு பகுதிகளான கொல்லம் மற்றும் திருவனந்தபுரம் மாவட்டங்களில் புதிதாக சமயம் மாறிய கிறித்தவர்களிடையே மலையாள மொழியை ஊக்குவிக்கத் தொடங்குவதற்கு முன் இந்தத் தமிழ் ஊக்குவிக்கப்பட்டது.  மலபார் தமிழ் அதன் சொற்களஞ்சியத்தைத் தேர்ந்தெடுப்பதில் பொதுத் தமிழிலிருந்து கணிசமாக வேறுபட்டது. துவக்கத்தில் மலபார் தமிழ் உரோமானிய எழுத்துக்களைப் பயன்படுத்தி அச்சிடப்பட்டது.  பிற்காலத்தில் தமிழ் எழுத்துக்களைப் பயன்படுத்தி அச்சிடும் முறை பரவலாகியது. 

## சொற்பிறப்பியல்
மலபார் என்ற சொல் "மலா-பார்" என்ற சொற்களிலிருந்து உருவானது. தமிழ்ச் சொல்லான மலை மற்றும் பாரசீக / அரபு மொழிச் சொல்லான பார் ( "நாடு" அல்லது "தேசம்") என்ற இரு சொற்களின் சேர்கையாகும்.  

## காட்சியகம்

## மேலும் காண்க

* தம்பிரான் வணக்கம்
* தமிழ் அச்சிடல் வரலாறு
* என்றீக்கே என்றீக்கசு

## மேற்கோள்கள்

பகுப்பு:தமிழின் வட்டார வழக்குகள்
பகுப்பு:கேரள வரலாறு
பகுப்பு:திராவிட மொழிகள்
பன்னிமடை

**பன்னிமடை** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 499.6 மீ. உயரத்தில், () என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் பன்னிமடை அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பன்னிமடை ஊரின் மொத்த மக்கள்தொகை 13,785 பேர் ஆகும். இதில் 7,027 பேர் ஆண்கள் மற்றும் 6,758 பேர் பெண்கள் ஆவர்.
## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற உலகளந்த பெருமாள் கோயில், வெங்கடேச பெருமாள் கோயில், கருப்பராய சுவாமி கோயில், கிருஷ்ண சுவாமி கோயில்  ஆகிய இந்துக் கோயில்கள் பன்னிமடை ஊரில் அமைந்துள்ளன
## அரசியல்
பன்னிமடை பகுதியானது, கவுண்டம்பாளையம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது..
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
தேசிய ஜனநாயக கூட்டணிப் படைகள் (மியான்மர்)

**மியான்மர் தேசிய ஜனநாயக கூட்டணிப் படைகள்** (*National Democratic Alliance Army* (சுருக்கமாக:**NDAA**) கிழக்கு சான் மாநிலப் படைகள் (**NDAA-ESS**) மற்றும் மோங் லா குழு என்றும் அழைப்பர். மியான்மர் நாட்டின் ஷாம் மாநிலத்தின் கிழக்கில், சீனாவின் எல்லைப்புறத்தில் உள்ள ஆயுதக் குழுவாகும்.இதன் அரசியல் கட்சி அமைதி மற்றும் ஒற்றுமைக் குழுவாகும். இப்படைகள் 1988ஆம் ஆண்டிலிருந்து தற்போது வரை மியான்மர் இராணுவத்தினரின் மியான்மர் அரசு நிர்வாகக் குழுவை கடுமையாக எதிர்க்கிறது. இதன் கூட்டாளிகள் மியான்மர் தேசிய ஜனநாயகக் கூட்டணி இராணுவம், புதிய ஜனநாயகப் படைகள்-காசின் மற்றும் ஐக்கிய வா மாநிலப் படைகள் ஆகும்.
## மேற்கோள்கள்

## வெளி இணைப்புகள்
* Wa, Mongla rebels say Burmese army undermining peace process
* Tensions Rise in Wa Region
* Market Growth and Moral Decline in Mong La 
பகுப்பு:மியான்மரில் உள்ள ஆயுதக் குழுக்கள்
ஐக்கிய வா மாநிலப் படைகள்

**ஐக்கிய வா மாநிலப் படைகள்** (*United Wa State Army*), மியான்மர் நாட்டின்  வா மாநிலத்தில் உள்ள வா தன்னாட்சிப் பகுதியில் மியான்மர் இராணுவ அரசுக்கு ஆதரவாகச் செயல்படும்  வா மக்களின் ஒரு ஆயுதக் குழுவாகும். இப்படைகள் நன்கு பயிற்சி பெற்ற  20,000 முதல்–30,000 வரையிலான போராளிகள் உள்ளனர்.இதன் கோரிக்கை வா மாநிலத்தை வா மக்களின் தன்னாட்சி பிரதேசமாக ஆக்குவதாகும்.
## படக்காட்சி

## இதனையும் காண்க
* வா மாநிலம் (மியான்மர்)
## மேற்கோள்கள்

### உசாத்துணை
* "U.S. Links 11 Individuals, 16 Companies to Burma Drug Syndicate." Distributed by the Bureau of International Information Programs, US Department of State. 4 November 2005.
* Jack Picone. "A Gentler War on Drugs." Utne, September–October 2005, pp.&nbsp;68–71; originally in Colors magazine (Winter 2004–05)

பகுப்பு:மியான்மரில் உள்ள ஆயுதக் குழுக்கள்
தேசிய நெடுஞ்சாலை 317 (இந்தியா)

**தேசிய நெடுஞ்சாலை 317** (**தே. நெ. 317**)(*National Highway 317 (India)*)  இந்தியாவின் தேசிய நெடுஞ்சாலை ஆகும். இந்த நெடுஞ்சாலை முற்றிலும் மேற்கு வங்காள மாநிலத்தில் செல்குகிறது. இது தேசிய நெடுஞ்சாலை 17-இன் கிளைச்சாலை பாதையாகும். இந்த பாதை முன்பு தேசிய நெடுஞ்சாலை 31இ-இன் ஒரு பகுதியாக இருந்தது. இந்த தேசிய நெடுஞ்சாலையின் பிர்பாரா முதல் ஹசிமாரா வரையிலான பகுதி ஆசிய நெடுஞ்சாலை 48-இன் ஒரு பகுதியாகும்.

## வழித்தடம்
தேசிய நெடுஞ்சாலை 317 மேற்கு வங்காள மாநிலத்தில் உள்ள பிர்பாரா, மதாரி ஹாட், ஹசிமாரா, இராஜாபாத் காவா மற்றும் சல்சபாரி ஆகியவற்றை இணைக்கிறது.

## சந்திப்புகள்
:  பிர்பாரா அருகே  முனையம்
:  காசிமாரா அருகே
:  சால்சபாரி அருகே  முனையம்

## மேலும் காண்க

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் தே. நெ. 317

பகுப்பு:இந்திய தேசிய நெடுஞ்சாலைகள்
சுபதா வராத்கர்

**சுபதா வராத்கர்** (*Shubhada Varadkar*) (பிறப்பு: ஆகஸ்ட் 9, 1961) இந்தியப் பாரம்பரிய நடனமான ஒடிசி நடனக்கலைஞர் ஆவார். இவர் தூர்தர்ஷனில் 'அ' தரக் கலைஞராக இருக்கிறார். இவர் 2019-20 ஆம் ஆண்டிற்கான மகாராட்டிர மாநில கலாச்சார விருதைப் பெற்றுள்ளார். இவர் 1995 இல் கீத கோவிந்தம் பாடல்களுக்கு நடனமாடினார்.

## இளமை வரலாறு
இந்திய பாரம்பரிய நடனக் கலைஞரும், குருவும், ஒடிசி நடனத்தின் நிபுணருமான கேளுச்சரண மகோபாத்திராவின் சீடரான இவர், இவர் இந்திய சுதந்திர போராட்ட வீரர்களான மனோகர் வராத்கர் மற்றும் மாணிக் வராத்கர் ஆகியோரின் மகள் ஆவார். சுபதா வராத்கர் மகாராட்டிராவின் மும்பை பல்கலைக்கழகத்தில் பொருளாதாரத்தில் முதுகலைப் பட்டமும், கலாசதன் நுண்கலை நிறுவனத்தில் பரத நாட்டியத்தில் சான்றிதழும் பெற்றுள்ளார்.

இவர் மும்பையில் இந்தியத் தொலைக்காட்சியில் சிலகாலம் செய்தி ஒளிபரப்பாளராக இருந்தார்.

இந்தியக் கலாச்சார உறவுக் குழுவிலும் இடம் பெற்றுள்ளா. மேலும் இந்திய கலாச்சார அமைச்சகத்தின் மூத்த சகாவாகவும் இருக்கிறார்.

## மேற்கோள்கள்

## வெளி இணைப்புகள்
* https://sanskritafoundation.org/

பகுப்பு:ஒடிசி நடனக் கலைஞர்கள்
பகுப்பு:வாழும் மக்கள்
பகுப்பு:1961 பிறப்புகள்
தேசிய நெடுஞ்சாலை 317அ (இந்தியா)

**தேசிய நெடுஞ்சாலை 317அ** (*National Highway 317A (India)*) பொதுவாக தே. நெ. 317அ என்று அழைக்கப்படுகிறது. இது இந்தியாவின் மேற்கு வங்காள மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 317-இன் ஒரு கிளைச்சாலை ஆகும். தேசிய நெடுஞ்சாலை 317அ என்பது பூட்டானுடன் இணைப்பை வழங்கும் மிக முக்கியமான சாலையாகும். இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகும்.

## வழித்தடம்
தேசிய நெடுஞ்சாலை 317அ மேற்கு வங்காள மாநிலத்தில் பூட்டான் எல்லையில் உள்ள ஹசிமாரா, ஜெய்கானை இணைக்கிறது.

## சந்திப்புகள்
:  ஹாசிமாரா அருகே  முனையம்

## மேலும் காண்க

* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 517 (இந்தியா)

**தேசிய நெடுஞ்சாலை 517** (**தே. நெ. 517**)(*National Highway 517 (India)*) என்பது இந்தியாவின் மேற்கு வங்காள மாநிலத்தில் உள்ள கைர்கட்டாவிலிருந்து துப்குரி வரை செல்லும் ஒரு தேசிய நெடுஞ்சாலை ஆகும். இது தேசிய நெடுஞ்சாலை 17-இன் கிளைச்சாலை ஆகும். இந்தப் பாதை முன்பு பழைய தேசிய நெடுஞ்சாலை 31-இன் ஒரு பகுதியாக இருந்தது. இந்த தேசிய நெடுஞ்சாலை ஆசிய நெடுஞ்சாலை 48-இன் ஒரு பகுதியாகவும் உள்ளது.

## வழித்தடம்
தேசிய நெடுஞ்சாலை 517 மேற்கு வங்காள மாநிலத்தில் உள்ள கைர்காட்டாவினை துப்குரியுடன் இணைக்கிறது.

## சந்திப்புகள்
:  கைர்காட்டா அருகே  முனையம்
:  துப்குரி அருகே

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* திறந்தவெளி தெரு வரைபடத்தில் என். எச். 517

பகுப்பு:இந்திய தேசிய நெடுஞ்சாலைகள்
கோமல் கணவாய்

**கோமல் கணவாய்** (*Gomal Pass*) என்பது ஆப்கானித்தானுக்கும் தெற்கு வசீரிஸ்தானின் தென்கிழக்கு பழங்குடி பகுதிக்கும் இடையே உள்ள துராந்து எல்லைக்கோடு அருகேயுள்ள ஒரு மலைப்பாதையாகும். இது கோமல் ஆற்றிலிருந்து அதன் பெயரைப் பெற்றது. மேலும், கைபர் கணவாய் மற்றும் போலன் கணவாய்க்கு இடையில் உள்ளது. இது ஆப்கானித்தானில் உள்ள கசுனியை தாங்க் மற்றும் பாக்கித்தானில் உள்ள தேரா இஸ்மாயில் கான் மாவட்டத்துடன் இணைக்கிறது.  கோமல் கணவாய், நெடுங்காலமாக நாடோடிகளான பௌண்டாக்களின் வர்த்தகப் பாதையாக இருந்து வருகிறது.

இரண்டு பாக்கித்தானிய ஆறுகளான சனா பாஸ்தா மற்றும் சோர் மண்டா மற்றும் ஆப்கானித்தானில் உள்ள மாண்ட்ஸ் ராகா கௌரி நீரோடை கோமல் கணவாய்க்கு அருகில் பாய்கிறது.

## மேற்கோள்கள்

பகுப்பு:ஆப்கானித்தான் கணவாய்கள்
பகுப்பு:Coordinates on Wikidata
அபர்ணா குமார்

**அபர்ணா குமார்** (*Aparna Kumar*) மலையேறி சாதனை படைத்த இந்தியராவார். இந்தியக் குடியரசுத் தலைவரால் 2018 இல் இவரது சாகசத்திற்காக டென்சிங் நார்கே தேசிய சாகச விருது வழங்கப்பட்டது.

## தொழில் மற்றும் பயிற்சி
மலையேறுவதற்கு முன்பு, அபர்ணா குமார் உத்தரப் பிரதேசத்தில் இந்தியக் காவல் பணி அதிகாரியாக இருந்தார். மேலும் இந்திய - திபெத் எல்லைக் காவல்படை உருவாவதற்கு முன்பு சீன எல்லையைக் காக்கும்  9வது பட்டாலியனில் இருந்தார். ஒரு இந்தியக் காவல் பணி அதிகாரியாக, இவர் உத்தராகண்டத்தின் உயரமான பகுதிகளில் பணியாற்றினார், அஸ்கோட், பத்ரிநாத் மற்றும் உத்தரகாசியிலுள்ள முக்கியமான இந்தோ-திபெத்திய எல்லையை நிர்வகித்தார். இதன் அதிகார வரம்பு 1992 இல் இந்தோ-திபெத்திய எல்லை காவல்துறையிடம் ஒப்படைக்கப்பட்டது.

## வெற்றிகள்

* 30 ஆகஸ்ட் 2014 அன்று, அபர்ணா  தன்சானியாவின் கிளிமஞ்சாரோ மலையில் (5,895 மீட்டர் (19,341 ) ஏறினார். பயணம் 15 நாட்கள் இருந்தது. 
* நவம்பர் 7,2014 அன்று, புன்சாக் ஜெயா மலையை (4,884 மீட்டர் (16,024 ) வெற்றிகரமாக ஏறினார். 
* 14 ஜனவரி 2015 அன்று, வெற்றிகரமாக அக்கோன்காகுவா மலையை (6,962 மீட்டர் (22,841 ) ஏறினார். 
* குமார் 21 மே 2016 அன்று இந்திய நேரம் 11:02 மணிக்கு எவரெசுட் சிகரம் ஏறினார்.
* 2019 ஆம் ஆண்டில், அபர்ணா அலாஸ்காவில் உள்ள டெனாலி மலையை ஏறி தனது ஏழு கொடுமுடிகள் ஏறும் சவாலை நிறைவு செய்தார்.

## இளமை வாழ்க்கை
பெங்களூரைச் சேர்ந்த அபர்ணா குமார் இந்திய ஆட்சிப் பணி அதிகாரியான திரு சஞ்சய் குமாரை மணந்தார்.

## மேற்கோள்கள்

## வெளி இணைப்புகள்
* http://timesofindia.indiatimes.com/india/UP-IPS-Aparna-Kumar-scales-tallest-peak-in-Antarctica/articleshow/50747382.cms
* https://www.google.co.in/search?q=aparna+kumar+success+story&tbm=isch&tbo=u&source=univ&sa=X&ved=0ahUKEwj8g_nlj-nRAhXFP48KHSjdAMMQsAQINg&biw=994&bih=465
* http://www.hindustantimes.com/india/first-woman-ips-officer-conquers-antarctica-s-highest-peak-hoists-flag/story-t119Ggw61LaDtipDkWxsfN.html
* http://aajtak.intoday.in/crime/story/interesting-story-of-first-lady-ips-officer-aparna-kumar-who-climb-mount-everest-1-874445.html

பகுப்பு:வாழும் மக்கள்
பகுப்பு:எவரெஸ்ட் மலையேறியோர்
பகுப்பு:உத்தராகண்டு நபர்கள்
பகுப்பு:இந்திய மலையேற்ற வீரர்கள்
இந்தியக் கணவாய்களின் பட்டியல்

**இந்தியக் கணவாய்களின் பட்டியல்** (*List of mountain passes of India*) இது.

## மேலும் காண்க

* இந்தியாவில் உள்ள மலைகளின் பட்டியல்

## மேற்கோள்கள்

பகுப்பு:இந்தியக் கணவாய்கள்
செம்மஞ்சேரி தொடருந்து நிலையம்

**செமஞ்சேரி தொடருந்து நிலையம்** (*Chemancheri railway station-Code: CMC*) என்பது இந்தியாவின் சுதந்திரப் போராட்டத்தின் நினைவுச்சின்னமாகும். இந்தியாவின் கேரளா கோழிக்கோடு மாவட்டத்தில் உள்ள வரலாற்று நகரமான கப்பத்திற்குச் சேவை செய்யும் நிலையமாகும். இது தெற்கு ரயில்வே ஷோரனூர்-மங்களூர் பிரிவில் அமைந்துள்ளது. இந்த தொடர்ந்து நிலையத்தில் நிறுத்தப்படும் தொடருந்துகள் திருவனந்தபுரம், கொச்சி, சென்னை, கொல்லம், பெங்களூரு, கோழிக்கோடு, கண்ணூர், கோயம்புத்தூர், மங்களூர், மைசூர் போன்றவை. இவை இந்தியாவின் முக்கிய நகரங்களுடன் நகரத்தை இணைக்கின்றன. 

## மேற்கோள்கள்

பகுப்பு:பாலக்காடு தொடருந்து கோட்டம்
மனித அணுமாற்று நுரையீரல் வைரசு

**மனித அணுமாற்று நுரையீரல் வைரசு** அல்லது **மனித மெட்டாநியுமோ வைரசு** (ஆங்கிலத்தில் Human metapneumovirus அல்லது **HMPV** அல்லது **hMPV**) என்பது சுவாச நோய்களை ஏற்படுத்தும் ஒரு தீநுண்மி ஆகும். இது குறிப்பாக குழந்தைகள், முதியவர்கள், நோய் எதிர்ப்பு சக்தி குறைவாக உள்ளவர்களில் சுவாச நோய்த்தொற்றுகளை ஏற்படுத்தும். பொதுவாக 6-12 மாத குழந்தைகள் இந்த தீநுண்மியினால் அதிகம் பாதிக்கப்படுகின்றனர். இது சுவாசக்குழாய் அழற்சி, நுரையீரல் அழற்சி, மூச்சுக்குழாய் அழற்சி போன்ற பல்வேறு சுவாச நோய்களை ஏற்படுத்தும்.

## வரலாறு
இது 2001ஆம் ஆண்டில் நெதர்லாந்தில் முதன்முதலில் கண்டுபிடிக்கப்பட்டது. பல ஆண்டுகளாக மனிதர்களை பாதித்து வந்த இந்த தீநுண்மி, இதன்  முறையான கண்டுபிடிப்பிற்கு முன்பே ஐம்பது ஆண்டுகளுக்கு மேலாக இருந்தது என்று ஆராய்ச்சியாளர்கள் தெரிவிக்கின்றனர். இடச்சு ஆய்வாளர்கள் குழந்தைகளின் சுவாச நோய்களை ஆராய்ந்த போது இந்த தீநுண்மியைக் கண்டறிந்தனர். இது *பாரமிக்சோவிரிடே* குடும்பத்தைச் சேர்ந்த தீநுண்மி ஆகும். இதே குடும்பத்தைச் சேர்ந்த மனித சுவாசநுண்குழல் அழற்சி வைரசுடன் இது நெருங்கிய தொடர்பு கொண்டுள்ளது.

## நோய் பரவும் விதம்
இந்த திநுண்மி முக்கியமாக சுவாச துளிகள் மூலம் பரவுகிறது. நோய் தொற்று உள்ள நபர் இருமும் போதோ அல்லது தும்மும் போதோ வெளியேறும் நுண்துளிகள் மூலம் மற்றவர்களுக்கு இந்நோய்ப் பரவுகிறது. மாசுபட்ட மேற்பரப்புகளை தொட்டு பின் முகத்தை தொடுவதன் மூலமும் இந்த தீநுண்மி பரவக்கூடும்.

## நோய் அறிகுறிகள்
இந்த தீநுண்மி தொற்று ஏற்பட்ட 3-7 நாட்களுக்குள் நோய் அறிகுறிகள் தோன்றத் தொடங்கும். பொதுவான அறிகுறிகளில் மூக்கு ஒழுகுதல், இருமல், தொண்டை வலி, காய்ச்சல் ஆகியவை அடங்கும். சில நேரங்களில் மூச்சு விடுவதில் சிரமம் ஏற்படலாம். பெரும்பாலான நேரங்களில் லேசான சளி காய்ச்சல் போன்ற அறிகுறிகளுடன் நோய் சரியாகிவிடும்.

## பாதிக்கப்படக்கூடிய குழுக்கள்
குழந்தைகள், முதியவர்கள், நோய் எதிர்ப்பு சக்தி குறைந்தவர்கள் இந்த தீநுண்மி அதிகம் பாதிக்கப்படக்கூடியவர்கள். குறிப்பாக ஐந்து வயதிற்குட்பட்ட குழந்தைகளில் இந்த நோய்த்தொற்று அதிகம் காணப்படுகிறது.

## நோய் கண்டறிதல்
மருத்துவர்கள் நோயாளியின் அறிகுறிகளை ஆய்வு செய்து, மூக்கு அல்லது தொண்டையில் இருந்து எடுக்கப்படும் மாதிரிகளை பரிசோதனை செய்வதன் மூலம் இந்த தீநுண்மி தொற்றை கண்டறிகின்றனர்.

## சிகிச்சை முறைகள்
பொதுவாக அறிகுறிகளை குறைக்கும் வகையில் சிகிச்சை அளிக்கப்படுகிறது. போதுமான ஓய்வு, அதிக அளவு நீர் மற்றும் திரவங்களை உட்கொள்ளுதல், காய்ச்சலை கட்டுப்படுத்தும் மருந்துகள் ஆகியவை அடங்கும். கடுமையான நோயாளிகளுக்கு மருத்துவமனையில் சிகிச்சை தேவைப்படலாம்.

## தடுப்பு முறைகள்
அடிக்கடி சோப்பு மற்றும் தண்ணீர் கொண்டு கை கழுவுதல், நெரிசலான இடங்களில் முகக்கவசம் அணிதல், நோயாளிகளுடன் நெருங்கிய தொடர்பை தவிர்த்தல் போன்ற அடிப்படை சுகாதார நடைமுறைகளை பின்பற்றுவதன் மூலம் இந்த தீநுண்மி தொற்றை தடுக்க முடியும்.

## ஆராய்ச்சி மற்றும் எதிர்காலம்
தற்போது இந்த தீநுண்மிக்கு எதிரான தடுப்பூசி இல்லை. ஆனால் உலகெங்கிலும் உள்ள ஆராய்ச்சியாளர்கள் தடுப்பூசி மற்றும் சிறந்த சிகிச்சை முறைகளை உருவாக்க ஆராய்ச்சியில் ஈடுபட்டுள்ளனர்.

## மேற்கோள்கள்

பகுப்பு:தீநுண்மங்கள்
மியான்மர் கிளர்ச்சிப் படைகளின் பட்டியல்

2021 மியான்மர் இராணுவப் புரட்சிக்குப் பின்னர் இராணுவத்தால் நிர்வகிக்கப்படும் மியான்மர் அரசு நிர்வாகக் குழுவிற்கு எதிராக  கிளர்ச்சியில் ஈடுப்பட்டுள்ள படைகளின் பட்டியல் பின்வருமாறு:

# அரக்கான் இராணுவம்
# அரக்கான் ரோகிஞ்சா இரட்சணிய சேனை
# ஐக்கிய வா மாநிலப் படைகள்
# காசின் விடுதலை இராணுவம்
# காரென் தேசிய விடுதலைப் படைகள்
# காரென் தேசியப் படைகள்
# சான் மாநிலப் படைகள் (வடக்கு)
# சான் விடுதலைப் படைகள் (தெற்கு)
# சின் சகோதரத்துவக் கூட்டணி
# சின் தேசியப் படைகள்
# சின்லாந்து தேசிய இராணுவம்
# சோமி புரட்சிகரப் படைகள்
# தாங் தேசிய விடுதலை இராணுவம்
# தேசிய ஜனநாயக கூட்டணிப் படைகள் (மியான்மர்)
# மியான்மர் தேசிய ஜனநாயகக் கூட்டணி இராணுவம்
# மியான்மர் மக்கள் பாதுகாப்புப் படைகள்
# மொன் தேசிய விடுதலைப் படைகள்
## இதனையும் காண்க
# 2021 மியான்மர் இராணுவப் புரட்சி
# மியான்மர் உள்நாட்டுப் போர் (2021-தற்போது வரை)
# மியான்மர் இராணுவ அரசு
# மியான்மர் தேசிய ஒற்றுமை அரசாங்கம்
## மேற்கோள்கள்

பகுப்பு:மியான்மரில் உள்ள ஆயுதக் குழுக்கள்
பகுப்பு:மியான்மார்
பகுப்பு:பர்மாவின் வரலாறு
மேற்கு மலை தொடருந்து நிலையம்

**மேற்கு மலை தொடருந்து நிலையம்** (*West Hill railway station*-தொடருந்து நிலையத்தின் குறியீடு:WH) என்பது தெற்கு இரயில்வே மண்டலத்தின் பாலக்காடு இரயில்வே பிரிவில் உள்ள என். எஸ். ஜி-6 வகை இந்திய தொடருந்து நிலையமாகும். இது கேரளா கோழிக்கோடு மாவட்டத்தில் உள்ள ஒரு தொடருந்து நிலையமாகும். இது இந்திய இரயில்வே தெற்கு இரயில்வே மண்டலத்தின் பாலக்காடு இரயில்வே பிரிவின் கீழ் வருகிறது.

## மேற்கோள்கள்

பகுப்பு:கோழிக்கோடு மாவட்டம்
உடையாம்பாளையம்

**உடையாம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

ஒரு நன்கு வளர்ந்த குடியிருப்பு பகுதியாகும் மற்றும் அரை-தொழில்துறை பகுதியாகும். இது கோயம்புத்தூர் மாவட்டத்தின் நிர்வாக எல்லைக்குள் அமைந்துள்ளது மற்றும் நகரத்தின் நகர்ப்புற விரிவாக்கத்தின் ஒரு பகுதியாகும், புலியகுளம், சவுரிபாளையம், பீளமேடு மற்றும் நவ இந்தியா போன்ற முக்கிய பகுதிகளால் சூழப்பட்டுள்ளது.

## அமைவிடம்
கடல் மட்டத்திலிருந்து சுமார் 419.77 மீ. உயரத்தில், () என்ற புவியியல் ஆள்கூறுகள் கொண்டு உடையாம்பாளையம் அமையப் பெற்றுள்ளது.

## வரலாறு மற்றும் கலாச்சாரம்
உடையாம்பாளையம் ஒரு வளமான கலாச்சார பாரம்பரியத்தைக் கொண்டுள்ளது, அதன் நீண்டகால வரலாற்று வேர்களை பிரதிபலிக்கும் பல கோயில்கள் மற்றும் பாரம்பரிய அடையாளங்களுடன் கொண்டுள்ளது.

## மருத்துவம்
ஜி. ஆர். மருத்துவமனை என்ற தனியார் மருத்துவமனை ஒன்று இவ்வூரில் அமைந்துள்ளது.

இந்துஸ்தான் மருத்துவமனை

சுவாதி பாலிகிளினிக்

## சமயம்

### இந்துக் கோயில்
அன்னமார் விஸ்வநாதர் கோயில்: 500 ஆண்டுகளுக்கும் மேலான பழமையானதாகக் கருதப்படும். இந்தக் கோயில், ஒரு குறிப்பிடத்தக்க ஆன்மீக மற்றும் கலாச்சார அடையாளமாகும். இதில் ஒரு பாரம்பரிய நந்தவனம் (கோயில் தோட்டம்) அடங்கும்.

சீனிவாச பெருமாள் கோயில் என்ற பெருமாள் கோயில் ஒன்று உடையாம்பாளையம் ஊரில் கட்டப்பட்டுள்ளது.

திங்களூர் மாரியம்மன் கோவில்

கருவல்லார் மாரியம்மன் கோவில்

எல்லை முனியப்பன் கோயில்

மேற்கு விநாயகர் கோவில்

### தேவாலயம்
புனித பிரான்சிஸ் சேவியர் தேவாலயம்

## அரசியல்
உடையாம்பாளையம் பகுதியானது, சிங்காநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
கன்னாட்டி

**கன்னாட்டி** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
மியாவதி நகரம்

**மியாவதி நகரம்** (*Myawaddy*), மியான்மர் நாட்டின் தென்கிழக்கில், தாய்லாந்து நாட்டின் எல்லையை ஒட்டி அமைந்துள்ளது. இந்த எல்லை நகரம் மியான்மரின் காயின் மாநிலத்தில் உள்ள மியாவதி மாவட்டத்தின் தலைமையிடமாகவும் உள்ளது. **மோயி ஆறு** மியாவதி மற்றும் இதனருகில் உள்ள தாய்லாந்து நாட்டின் '''மே சோட் நகரத்தையும் பிரிப்பதுடன், மியான்மர்-தாய்லாந்து எல்லையாகவும் உள்ளது.
மியாவதி நகரம் மியான்மர்-தாய்லாந்து நாடுகளின் எல்லைப்புற வணிக மையமாக உள்ளது. 

மியாவதி நகரம் மொன் மாநிலத்தின் தலைநகரான மாவலமயீனி நகரத்திற்கு கிழக்கே 170 கிலோ மீட்டர் தொலைவிலும்; தாய்லாந்து தலைநகரம் பேங்காக்கிற்கு வடமேற்கே 426 கிலோ மீட்டர் தொலைவிலும் உள்ளது.

## வரலாறு
மியான்மர் உள்நாட்டுப் போரின் போது 5 ஏப்ரல் 2024 அன்று மியான்மர் மக்கள் பாதுகாப்புப் படைகள் மற்றும் காரென் தேசிய விடுதலைப் படைகளும் இணைந்து மியாவதி நகரத்தில் இருந்த  மியான்மர் இராணுவத்தினரின் நிலைகளைக் கைப்பற்றியதுடன், 500 இராணுவ வீரர்களையும் போர்க் கைதிகளாகப் பிடித்தனர்.10 ஏப்ரல் 2024 அன்று மியாவதியில் மீதமிருந்த மியான்மர் இராணுவத்தினர் பின்வாங்கி தாய்லாந்து எல்லைக்கு விரட்டி அடிக்கப்பட்டனர்.
24 ஏப்ரல் 2024 அன்று கிளர்ச்சிப் படைகளிடமிருந்து இராணுவம் மீண்டும் மியாவதி நகரத்தைக் கைப்பற்றியது.

## பொருளாதாரம்
மியான்மர்-தாய்லாந்து எல்லைப்புற அதிகாரப்பூர்வ வணிக மையமாக 16 செப்டம்பர் 1998 அன்று மியாவதி நகரம் திறந்து வைக்கப்பட்டது.2022ஆம் ஆண்டில் மியாவதி நகரம், மியான்மரின் இரண்டாவது எல்லைப்புற வணிக மையம் ஆகும்.மியாவதி நகரம் வழியாக நவரத்தினக் கற்கள் தாய்லாந்திற்கு ஏற்றுமதியாகிறது.இந்தியாவின் மணிப்பூர் மாநிலத்தின் மோரே நகரம் இந்தியா-மியான்மர்-தாய்லாந்து முத்தரப்பு நெடுஞ்சாலை மூலம் மியாவதி நகரத்துடன் ஆகஸ்டு 2015ல்  இணைக்கப்பட்டது. 
## மக்கள் தொகை பரம்பல்
2014ஆம் ஆண்டின் கணக்கெடுப்பின்படி, மியாவதி நகரத்தின் மக்கள் தொகை 149,510 ஆகும். 
## மேற்கோள்கள்

## வெளி இணைப்புகள்
* 
* "Myawadi Map — Satellite Images of Myawadi" at Maplandia
* "Myawaddy Photos: Pictures of Myawaddy, Myanmar", TravelPod

பகுப்பு:பர்மிய நகரங்கள்
இந்தியா-மியான்மர்-தாய்லாந்து முத்தரப்பு நெடுஞ்சாலை

**இந்தியா-மியான்மர்-தாய்லாந்து முத்தரப்பு நெடுஞ்சாலை** (*India–Myanmar–Thailand Trilateral Highway* (சுருக்கமாக:**IMT Highway**), இவ்வழித்தடம் இந்தியாவின் கீழ்த்திசை கவனக் குவிப்புக் கொள்கையின்படி நிறுவப்பட்டது. இது இம்பால்-மோரே வரையான தேசிய நெடுஞ்சாலை எண் 102 உடன் இணைக்கப்படுகிறது.

4 வழித்தடங்கள் கொண்ட இந்நெடுஞ்சாலையின் மொத்த நீளம் 1360 கிலோ மீட்டர் (850 மைல்கள் ஆகும். சூலை 2023-இல் இந்நெடுஞ்சாலையின் 70% பணி முடிந்துள்ளது.மியான்மிரில் நடக்கும் உள்நாட்டுப் போர் காரண்மாக 30% சாலைப் பணிகள் முடியவில்லை.இந்நெடுஞ்சாலையின் பணி முடிவடைந்தவுடன் ஆசியான்-இந்தியா இடையே சுதந்திர வர்த்தக பகுதியாக மாறும். 
## வழித்தடங்கள்
இந்நெடுஞ்சாலை வடகிழக்கு இந்தியாவில் உள்ள மணிப்பூர் மாநிலத்தின் மோரேயில் தொடங்கி மியான்மரின் மண்டலை மற்றும் தலைநகரம் நைப்பியிதோ மற்றும் மியாவதி நகரங்கள் வழியாக தாய்லாந்து நாட்டின் தக் மாகாணத்தின் மேற்கில் உள்ள மே சோட் நகரத்துடன் இணைக்கிறது.  
## இதனையும் காண்க
*  தேசிய நெடுஞ்சாலை 102 (இந்தியா)
## மேற்கோள்கள்

பகுப்பு:நெடுஞ்சாலைகள்
பகுப்பு:ஆசிய நெடுஞ்சாலைகள் வலையமைப்பு
சின்னியம்பாளையம்

**சின்னியம்பாளையம்** என்பது இந்தியா தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 404.16 மீ. உயரத்தில், () என்ற புவியியல் ஆள்கூறுகள் கொண்டு சின்னியம்பாளையம் அமையப் பெற்றுள்ளது.

## போக்குவரத்து
கோயம்புத்தூரிலுள்ள முக்கிய நெடுஞ்சாலையான அவினாசி சாலையில், உப்பிலிபாளையம் பகுதியிலிருந்து கோல்டுவின்ஸ் பகுதி வரை உயர்மட்ட பாலம் அமைக்கும் பணிகள் சுமார் ரூ.600 கோடி மதிப்பீட்டில் நடைபெற்று வருகின்றன. இப்பாலத்தினை சின்னியம்பாளையம் பகுதியிலிருந்து நீலாம்பூர் பகுதி வரை, அவிநாசி சாலையில் உயர்மட்ட பாலத்தினை நீட்டிப்பு செய்வதற்காக மேலும் ரூ.600 கோடி ஒதுக்கப்பட்டு, பணிகள் நடைபெற்று வருகின்றன.
## அரசியல்
சின்னியம்பாளையம் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்